title: Sklep Sveta z dne 13. marca 1997 o sklenitvi Sporazuma med Evropsko skupnostjo in Združenimi mehiškimi državami o sodelovanju na področju nadzora nad predhodnimi sestavinami in kemijskimi snovmi, ki se pogosto uporabljajo v nedovoljeni proizvodnji prepovedanih drog ali psihotropnih snovi, v imenu Skupnosti

text:
Pomembno pravno obvestilo

|

31997D0184

Uradni list L 077 , 19/03/1997 str. 0022 - 0023

		Sklep Svetaz dne 13. marca 1997o sklenitvi Sporazuma med Evropsko skupnostjo in Združenimi mehiškimi državami o sodelovanju na področju nadzora nad predhodnimi sestavinami in kemijskimi snovmi, ki se pogosto uporabljajo v nedovoljeni proizvodnji prepovedanih drog ali psihotropnih snovi, v imenu Skupnosti(97/184/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113, v zvezi s prvim stavkom člena 228(2), ter člena 228(4) te pogodbe,ob upoštevanju predloga Komisije,ker je Svet 25. septembra 1995 pooblastil Komisijo, da se v imenu Skupnosti pogaja z državami članicami Organizacije ameriških držav o sporazumih o nadzoru nad predhodnimi sestavinami in kemijskimi snovmi;ker je Komisija na podlagi tega pooblastila 25. oktobra 1996 zaključila pogajanja z Združenimi mehiškimi državami;ker je primerno, da Svet pooblasti Komisijo, da v posvetu s posebnim odborom, ki ga imenuje Svet, v imenu Skupnosti potrdi spremembe, ki naj jih v skladu s Sporazumom sprejme Mešana skupina za spremljanje; ker mora biti to pooblastilo omejeno na spremembe prilog Sporazuma, če se nanašajo na vsebine, ki so že zajete v predpisih Skupnosti o predhodnih sestavinah in kemijskih snoveh,SKLENIL:Člen 1S tem sklepom se v imenu Skupnosti potrdi Sporazum med Evropsko skupnostjo in Združenimi mehiškimi državami o sodelovanju na področju nadzora nad predhodnimi sestavinami in kemijskimi snovmi, ki se pogosto uporabljajo v nedovoljeni proizvodnji prepovedanih drog ali psihotropnih snovi.Besedilo Sporazuma je priloženo k temu sklepu.Člen 2Predsednik Sveta v imenu Skupnosti pošlje Vladi Združenih mehiških držav dokument, določen v členu 12 [1].Člen 31. V Mešani skupini za spremljanje, ustanovljeni s členom 9 Sporazuma, Skupnost zastopa Komisija, s pomočjo predstavnikov držav članic.2. Komisija je pooblaščena, da v imenu Skupnosti odobri spremembe prilog k Sporazumu, ki jih sprejme Mešana skupina za spremljanje s postopkom, predpisanim v členu 10 Sporazuma.Komisiji pri opravljanju te naloge pomaga poseben odbor, ki ga imenuje Svet in ki je zadolžen za pripravo skupnega stališča.3. Pooblastilo iz odstavka 2 je omejeno na vsebine, ki so že zajete v ustreznih predpisih Skupnosti o predhodnih sestavinah in kemijskih snoveh.Člen 4Ta sklep se objavi v Uradnem listu Evropskih skupnosti.V Bruslju, 13. marca 1997Za SvetPredsednikM. Patijn[1] Dan začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.--------------------------------------------------


title: Sklep Sveta z dne 6. maja 2003 o določitvi Evropske prestolnice kulture 2006

text:
Pomembno pravno obvestilo

|

32003D0399

Uradni list L 139 , 06/06/2003 str. 0032 - 0032

		Sklep Svetaz dne 6. maja 2003o določitvi Evropske prestolnice kulture 2006(2003/399/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Sklepa št. 1419/1999/ES Evropskega parlamenta in Sveta z dne 25. maja 1999 o vzpostavitvi delovanja Skupnosti za dogodek Evropska prestolnica kulture za leta 2005 do 2019 [1] in zlasti člena 2(3) Sklepa,ob upoštevanju poročila žirije, ki so ga Evropski parlament, Svet in Komisija prejeli 1. oktobra 2002 –SKLENIL:Člen 1Za Evropsko prestolnico kulture 2006 se določi mesto Patras.Člen 2Mesto Patras sprejme vse potrebne ukrepe za zagotovitev učinkovitega izvajanja členov 1 in 5 Sklepa št. 1419/1999/ES.V Bruslju, 6. maja 2003Za SvetPredsednikP. Efthymiou[1] UL L 166, 1.7.1999, str. 1.--------------------------------------------------


title: Sklep Sveta z dne 27. novembra 2008 o imenovanju treh članov upravnega odbora Evropske agencije za kemikalije

text:
               16.12.2008

               SL

               Uradni list Evropske unije

               C 320/4

      SKLEP SVETA

   z dne 27. novembra 2008
   o imenovanju treh članov upravnega odbora Evropske agencije za kemikalije
   (2008/C 320/02)
   SVET EVROPSKE UNIJE JE –
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) in o ustanovitvi Evropske agencije za kemikalije (1) in zlasti člena 79 Uredbe,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da bi moral Svet za člane upravnega odbora Evropske agencije za kemikalije imenovati po enega predstavnika iz vsake države članice.

               (2)

               Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

               (3)

               Finska vlada je Svet obvestila, da namerava finskega predstavnika v upravnem odboru zamenjati, zato je podala predlog za imenovanje novega predstavnika, ki bi ga bilo treba imenovati za obdobje do 31. maja 2013.

               (4)

               Latvijska vlada je Svet obvestila, da namerava latvijskega predstavnika v upravnem odboru zamenjati, zato je podala predlog za imenovanje novega predstavnika, ki bi ga bilo treba imenovati za obdobje do 31. maja 2011.

               (5)

               Portugalska vlada je Svet obvestila, da namerava portugalskega predstavnika v upravnem odboru zamenjati, zato je podala predlog za imenovanje novega predstavnika, ki bi ga bilo treba imenovati za obdobje do 31. maja 2011 –

         SKLENIL:
   Člen 1
   Ga. Pirkko KIVELÄ, finska državljanka, rojena 23. oktobra 1953, se imenuje za članico upravnega odbora Evropske agencije za kemikalije namesto g. Jukke MALMA, in sicer za obdobje od 17. decembra 2008 do 31. maja 2013.
   Člen 2
   G. Armands PLĀTE, latvijski državljan, rojen 27. februarja 1962, se imenuje za člana upravnega odbora Evropske agencije za kemikalije namesto ge. Ilze KIRSTUKA, in sicer za obdobje od 17. decembra 2008 do 31. maja 2011.
   Člen 3
   Ga. Maria Fernanda SANTIAGO, portugalska državljanka, rojena 28. januarja 1948, se imenuje za članico upravnega odbora Evropske agencije za kemikalije namesto g. Antónia Nuna FERNANDESA GONÇALVESA HENRIQUESA, in sicer za obdobje od 17. decembra 2008 do 31. maja 2011.
   Člen 4
   Ta sklep se objavi v Uradnem listu Evropske unije.

      V Bruslju, 27. novembra 2008

      (1)  UL L 396, 30.12.2006, str. 1.

      (2)  UL C 134, 16.6.2007, str. 6.


title: Sklep Sveta (EU) 2016/572 z dne 11. aprila 2016 o imenovanju nadomestnega člana Odbora regij na predlog Kraljevine Španije

text:
               13.4.2016

               SL

               Uradni list Evropske unije

               L 97/11

         SKLEP SVETA (EU) 2016/572
   z dne 11. aprila 2016
   o imenovanju nadomestnega člana Odbora regij na predlog Kraljevine Španije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Marie Sol CALZADO GARCÍA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Sr. D. Ángel Luis SÁNCHEZ MUÑOZ, Secretario General de Acción Exterior, Junta de Andalucía.

         Člen 2
   Ta sklep začne veljati na dan sprejetja.

      V Luxembourgu, 11. aprila 2016

            Za Svet

            Predsednik

         M.H.P. VAN DAM

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2005/3/ES: Sklep Komisije z dne 3. januarja 2005 o sprejetju zaveze, ponujene v zvezi s preiskavo izogibanja protidampinškim ukrepom, uvedenim z Uredbo Sveta (ES) št. 769/2002 na uvoz kumarina s poreklom iz Ljudske republike Kitajske, z uvozom kumarina, poslanega iz Indije ali Tajske, ne glede na to, ali je njegovo poreklo deklarirano v Indiji ali Tajski ali ne

text:
               4.1.2005

               SL

               Uradni list Evropske unije

               L 1/15

      SKLEP KOMISIJE

   z dne 3. januarja 2005
   o sprejetju zaveze, ponujene v zvezi s preiskavo izogibanja protidampinškim ukrepom, uvedenim z Uredbo Sveta (ES) št. 769/2002 na uvoz kumarina s poreklom iz Ljudske republike Kitajske, z uvozom kumarina, poslanega iz Indije ali Tajske, ne glede na to, ali je njegovo poreklo deklarirano v Indiji ali Tajski ali ne
   (2005/3/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 8 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Po pregledu zaradi izteka ukrepa je Svet z Uredbo (ES) št. 769/2002 (2) („prvotna uredba“) uvedel dokončno protidampinško dajatev v višini 3 479 EUR na tono na uvoz kumarina, uvrščenega pod oznako KN ex 2932 21 00, s poreklom iz Ljudske republike Kitajske („LRK“).

               (2)

               24. februarja 2004 je Komisija v skladu s členom 13(3) osnovne uredbe prejela zahtevek za preiskavo domnevnega izogibanja protidampinškim ukrepom, uvedenim na uvoz kumarina s poreklom iz LRK („zahtevek“). Zahtevek je vložil Svet evropske kemične industrije (CEFIC) („vlagatelj“) v imenu edinega proizvajalca v Skupnosti. Zahtevek je vseboval dovolj prima facie dokazov, da je upravičil začetek preiskave.

               (3)

               Komisija je z Uredbo (ES) št. 661/2004 (3) („začetna uredba“) začela s preiskavo domnevnega izogibanja protidampinškim ukrepom, uvedenim na uvoz kumarina s poreklom iz LRK, z uvozom kumarina, poslanega iz Indije ali Tajske, ne glede na to, ali je njegovo poreklo deklarirano v Indiji ali Tajski ali ne.

               (4)

               Zaradi preiskave je Svet z Uredbo (ES) št. 2272/2004 (4) razširil protidampinško dajatev, uvedeno na uvoz kumarina s poreklom iz Ljudske republike Kitajske, na uvoz kumarina, poslanega iz Indije ali Tajske, ne glede na to, ali je njegovo poreklo deklarirano v Indiji ali Tajski ali ne.

         B.   ZAVEZA

               (5)

               Atlas Fine Chemicals Pvt. Ltd., sodelujoč proizvajalec – izvoznik iz Indije, je ponudil zavezo v skladu s členom 8(1) osnovne uredbe. V tej zavezi je proizvajalec – izvoznik ponudil, da bo Skupnosti prodal kumarin, ki ga dejansko proizvaja v Indiji, do količinske zgornje meje, ki ustreza količini kumarina, dejansko proizvedenega v Indiji in prodanega Skupnosti v obdobju med 1. aprilom 2003 in 31. marcem 2004.

               (6)

               Družba bo Komisiji tudi posredovala redne in podrobne podatke o svojem izvozu v Skupnost, kar pomeni, da lahko Komisija zavezo učinkovito nadzoruje. Poleg tega ima ta družba tako prodajno strukturo, da je po mnenju Komisije nevarnost izogibanja dogovorjeni zavezi majhna.

               (7)

               Ponudba o zavezi zagotavlja, da bo v Skupnost izvožen samo kumarin, ki je dejansko proizveden v Indiji. Glede na zgoraj navedeno se šteje, da zaveza preprečuje izogibanje in je zato sprejemljiva.

               (8)

               Da bi Komisija lahko učinkovito spremljala izpolnjevanje zaveze podjetja, kadar je zahtevek za sprostitev v prost pretok na podlagi zaveze predložen ustreznemu carinskemu organu, bo oprostitev dajatev možna le s predložitvijo računa, ki bo vseboval vsaj podatke, navedene v Prilogi k Uredbi (ES) št. 2272/2004. Ti podatki so potrebni, da lahko carinski organi z zadostno natančnostjo ugotovijo, da pošiljka ustreza trgovinskim dokumentom. Kadar tak račun ni predložen ali kadar ne ustreza izdelku, predloženemu carinskim organom, se namesto tega plača ustrezna stopnja protidampinške dajatve.

               (9)

               V primeru kršitve ali umika zaveze se v skladu s členom 8(9) in (10) osnovne uredbe lahko uvede protidampinška dajatev –

         SKLENILA:
   Člen 1
   Sprejme se zaveza, ki jo je ponudil spodaj navedeni proizvajalec v zvezi s preiskavo domnevnega izogibanja protidampinškim ukrepom na uvoz kumarina s poreklom iz Ljudske republike Kitajske z uvozom kumarina, poslanega iz Indije ali Tajske.

               Država

               Družba

               Dodatna oznaka Taric

               Indija

                           Atlas Fine Chemicals Pvt Ltd

                           Debhanu Mansion,

                           Nasik-Pune Highway

                           Nasik Road,

                           MS 422 101, Indija

               A579

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 3. januarja 2005

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).

      (2)  UL L 123, 9.5.2002, str. 1. Uredba, kakor je bila nazadnje spremenjena z Uredbo (ES) št. 1854/2003 (UL L 272, 23.10.2003, str. 1).

      (3)  UL L 104, 8.4.2004, str. 99.

      (4)  UL L 396, 31.12.2004, str. 18.


title: Sklep Komisije (EU) 2017/1219 z dne 23. junija 2017 o določitvi meril za podelitev znaka EU za okolje detergentom za perilo za uporabo v industrijskem in institucionalnem sektorju (notificirano pod dokumentarno številko C(2017) 4245) (Besedilo velja za EGP. )

text:
                  12.7.2017

                  SL

                  Uradni list Evropske unije

                  L 180/79

            SKLEP KOMISIJE (EU) 2017/1219
      z dne 23. junija 2017
      o določitvi meril za podelitev znaka EU za okolje detergentom za perilo za uporabo v industrijskem in institucionalnem sektorju

            (notificirano pod dokumentarno številko C(2017) 4245)

      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
      po posvetovanju z Odborom Evropske unije za znak za okolje,
      ob upoštevanju naslednjega:

                  (1)

                  V skladu z Uredbo (ES) št. 66/2010 se lahko znak EU za okolje podeli proizvodom z manjšim vplivom na okolje v njihovem celotnem življenjskem krogu.

                  (2)

                  Uredba (ES) št. 66/2010 določa uvedbo posebnih meril za podelitev znaka EU za okolje za vsako skupino proizvodov.

                  (3)

                  Sklep Komisije 2012/721/EU (2) določa okoljska merila ter s tem povezane zahteve glede ocenjevanja in preverjanja za detergente za perilo za uporabo v industrijskem in institucionalnem sektorju, ki veljajo do 14. novembra 2016.

                  (4)

                  Da bi se upoštevala nedavni razvoj trga in inovacije, ki so bile razvite v vmesnem obdobju, se zdi primerno določiti spremenjen niz okoljskih meril za to skupino proizvodov.

                  (5)

                  Spremenjena merila ter z njimi povezane zahteve za ocenjevanje in preverjanje bi morali veljati šest let od datuma uradnega obvestila o tem sklepu, pri čemer se upošteva inovacijski cikel za to skupino proizvodov. Namen teh meril je promocija proizvodov, ki imajo zmanjšan vpliv na vodne ekosisteme, vsebujejo omejeno količino nevarnih snovi, so učinkoviti pri priporočenih temperaturah in zmanjšujejo nastajanje odpadkov z zmanjševanjem količine embalaže.

                  (6)

                  Zaradi pravne varnosti bi bilo treba Sklep 2012/721/EU razveljaviti.

                  (7)

                  Proizvajalcem, ki so za svoje proizvode dobili znak EU za okolje za detergente za perilo za uporabo v industrijskem in institucionalnem sektorju na podlagi meril iz Sklepa 2012/721/EU, bi bilo treba omogočiti prehodno obdobje, da bodo imeli dovolj časa za prilagoditev proizvodov spremenjenim merilom in zahtevam.

                  (8)

                  Ukrepi iz tega sklepa so skladni z mnenjem Odbora, ustanovljenega s členom 16 Uredbe (ES) št. 66/2010 –

            SPREJELA NASLEDNJI SKLEP:
      Člen 1
      Skupina proizvodov „detergenti za perilo za uporabo v industrijskem in institucionalnem sektorju“ vključuje vse detergente za perilo, ki spadajo na področje uporabe Uredbe (ES) št. 648/2004 Evropskega parlamenta in Sveta (3) ter ki se tržijo in so namenjeni uporabi specializiranemu osebju v industrijskih in institucionalnih okoljih.
      Ta skupina proizvodov vključuje večkomponentne sisteme, sestavljene iz več kot ene komponente, uporabljene za pripravo celotnega detergenta ali pralnega programa za samodejni sistem odmerjanja. Večkomponentni sistemi lahko vključujejo številne proizvode, kot so mehčalci za tkanine, sredstva za odstranjevanje madežev in sredstva za izpiranje, ter jih je treba preskusiti kot celoto.
      Te skupine proizvodov ne sestavljajo proizvodi, ki spodbujajo lastnosti tkanin, kot so vodoodbojnost, vodoodpornost ali odpornost proti ognju. Poleg tega ta skupina proizvodov ne vključuje proizvodov, ki se odmerjajo z nosilci, kot so lističi, krpice ali drugi materiali, ali pralnih dodatkov, ki se uporabljajo brez poznejšega pranja, kot so odstranjevalci madežev za preproge in pohištveni tekstil.
      V to skupino proizvodov se ne uvrščajo detergenti za perilo, ki se uporabljajo v gospodinjskih pralnih strojih.
      Člen 2
      V tem sklepu se uporabljajo naslednje opredelitve pojmov:

                  (1)

                  „dodane snovi“ so namenoma dodane snovi, stranski produkti in nečistoče iz surovin v končni sestavi proizvoda [(vključno s folijo, topno v vodi, če se ta uporablja)];

                  (2)

                  „primarna embalaža“ pomeni:

                              (a)

                              za enkratne odmerke v ovitku, ki ga je treba pred uporabo odstraniti, ovitek posameznega odmerka in embalažo, ki je zasnovana tako, da tvori najmanjšo prodajno enoto za distribucijo končnemu uporabniku ali potrošniku na prodajnem mestu, vključno z etiketo, kjer je to ustrezno;

                              (b)

                              za vse druge vrste proizvodov, embalažo, ki je zasnovana tako, da tvori najmanjšo prodajno enoto za distribucijo končnemu uporabniku ali potrošniku na prodajnem mestu, vključno z etiketo, kjer je ustrezno;

                  (3)

                  „mikroplastika“ pomeni delce velikosti manj kot 5 mm iz netopne makromolekularne plastike, pridobljene z enim od naslednjih postopkov:

                              (a)

                              postopkom polimerizacije, kot je npr. poliadicija ali polikondenzacija, ali s podobnim postopkom, v katerem se uporabljajo monomeri ali druge izhodne snovi;

                              (b)

                              kemično modifikacijo naravnih ali sintetičnih makromolekul;

                              (c)

                              mikrobno fermentacijo;

                  (4)

                  „nanomaterial“ pomeni naravno, slučajno nastalo ali proizvedeno snov, ki vsebuje delce v nevezanem stanju ali v obliki agregatov ali aglomeratov in pri kateri je ena ali več zunanjih dimenzij – za 50 % ali več delcev pri razporeditvi snovi po velikosti glede na število – v razponu velikosti 1–100 nm (4).

            Člen 3
      Za podelitev znaka EU za okolje na podlagi Uredbe (ES) št. 66/2010 mora detergent za perilo spadati v skupino proizvodov „detergenti za perilo za uporabo v industrijskem in institucionalnem sektorju“, kot je opredeljena v členu 1 tega sklepa, ter biti v skladu z merili in z njimi povezanimi zahtevami za ocenjevanje in preverjanje iz Priloge.
      Člen 4
      Merila za skupino proizvodov „detergenti za perilo za uporabo v industrijskem in institucionalnem sektorju“ ter z njimi povezane zahteve za ocenjevanje in preverjanje veljajo šest let od datuma uradnega obvestila o tem sklepu.
      Člen 5
      Za upravne namene se skupini proizvodov „detergenti za perilo za uporabo v industrijskem in institucionalnem sektorju“ dodeli kodna številka „039“.
      Člen 6
      Sklep 2012/721/EU se razveljavi.
      Člen 7
      1.   Z odstopanjem od člena 6 se vloge za podelitev znaka EU za okolje proizvodom iz skupine proizvodov „detergenti za perilo za uporabo v industrijskem in institucionalnem sektorju“, ki so bile vložene pred datumom uradnega obvestila o tem sklepu, ocenjujejo glede na pogoje iz Sklepa 2012/721/EU.
      2.   Vloge za podelitev znaka EU za okolje proizvodom iz skupine proizvodov „detergenti za perilo za uporabo v industrijskem in institucionalnem sektorju“, ki so bile vložene dva meseca od datuma uradnega obvestila o tem sklepu, se lahko pripravijo na podlagi meril iz Sklepa 2012/721/EU ali meril iz tega sklepa. Navedene vloge se ocenijo v skladu z merili, na podlagi katerih so pripravljene.
      3.   Dovoljenja za uporabo znaka EU za okolje, podeljena v skladu z merili iz Sklepa 2012/721/EU, se lahko uporabljajo 12 mesecev od datuma uradnega obvestila o tem sklepu.
      Člen 8
      Ta sklep je naslovljen na države članice.

         V Bruslju, 23. junija 2017

               Za Komisijo

            Karmenu VELLA

               Član Komisije

         (1)  UL L 27, 30.1.2010, str. 1.

         (2)  Sklep Komisije 2012/721/EU z dne 14. novembra 2012 o določitvi okoljskih meril za podelitev znaka EU za okolje detergentom za perilo za uporabo v industrijskem in institucionalnem sektorju (UL L 326, 24.11.2012, str. 38).

         (3)  Uredba (ES) št. 648/2004 Evropskega parlamenta in Sveta z dne 31. marca 2004 o detergentih (UL L 104, 8.4.2004, str. 1).

         (4)  Priporočilo Komisije 2011/696/EU z dne 18. oktobra 2011 o opredelitvi nanomateriala (UL L 275, 20.10.2011, str. 38).

         PRILOGA

            OKVIR

            MERILA ZA PODELITEV ZNAKA EU ZA OKOLJE

            Merila za podelitev znaka EU za okolje detergentom za perilo za uporabo v industrijskem in institucionalnem sektorju

         MERILA

                     1.

                     Strupenost za vodne organizme

                     2.

                     Biorazgradljivost

                     3.

                     Trajnostno pridobivanje palmovega olja, olja iz palmovih jeder in njunih derivatov

                     4.

                     Izključene in omejene snovi

                     5.

                     Embalaža

                     6.

                     Primernost za uporabo

                     7.

                     Sistemi za samodejno odmerjanje

                     8.

                     Informacije za uporabnike

                     9.

                     Informacije na znaku EU za okolje

               OCENJEVANJE IN PREVERJANJE
         (a)   Zahteve

         Pri vsakem merilu so navedene posebne zahteve za ocenjevanje in preverjanje.
         Kadar mora vlagatelj pristojnim organom predložiti izjave, dokumentacijo, analize, poročila o preskusih ali druga dokazila, da dokaže skladnost z merili, lahko ti izvirajo od vlagatelja in/ali njegovih dobaviteljev, kot je to ustrezno.
         Pristojni organi prednostno priznajo potrdila, ki so jih izdali organi, akreditirani po ustreznem harmoniziranem standardu za preskuševalne in kalibracijske laboratorije, in preverjanja, ki so jih opravili organi, akreditirani po ustreznem harmoniziranem standardu za organe, ki certificirajo proizvode, procese in storitve. Akreditacija se izvede v skladu z Uredbo (ES) št. 765/2008 Evropskega parlamenta in Sveta (1).
         Kadar je to primerno, se lahko poleg preskusnih metod, navedenih za vsako posamezno merilo, uporabijo tudi druge metode, če njihovo enakovrednost potrdi pristojni organ, ki ocenjuje vlogo.
         Po potrebi lahko pristojni organi zahtevajo dokazno dokumentacijo ter opravijo neodvisna preverjanja ali obiske na kraju samem.
         Kot predpogoj mora proizvod izpolnjevati vse ustrezne pravne zahteve države ali držav, v katerih naj bi se dajal v promet. Vlagatelj predloži izjavo, da proizvod izpolnjuje to zahtevo.
         V „Podatkovni bazi sestavin detergentov“ (v nadaljnjem besedilu: seznam DID), ki je na voljo na spletnem mestu znaka EU za okolje, so navedene snovi, ki so najpogosteje dodane pri proizvodnji detergentov in kozmetičnih proizvodov. Uporablja se pri pridobivanju podatkov za izračune kritične volumske razredčitve (CDV) in ocenjevanju biološke razgradljivosti dodanih snovi. Za snovi, ki niso vključene na seznam DID, so navedena navodila za izračun ali ekstrapolacijo ustreznih podatkov.
         Seznam vseh dodanih snovi je treba predložiti pristojnemu organu ter navesti trgovsko ime (če obstaja), kemijsko ime, številko CAS, številko DID, dodano količino, delovanje in obliko, ki je prisotna v končni sestavi proizvoda (vključno s folijo, topno v vodi, če se uporablja).
         Konzervanse, dišave in barvila je treba navesti ne glede na njihovo koncentracijo. Druge dodane snovi je treba navesti, če je njihova koncentracija enaka ali večja od 0,010 masnega odstotka.
         Vse dodane snovi, ki so prisotne v obliki nanomaterialov, je treba jasno navesti na seznamu, z besedo „nano“ v oklepaju.
         Za vsako navedeno dodano snov je treba v skladu z Uredbo (ES) št. 1907/2006 Evropskega parlamenta in Sveta (2) predložiti varnostne liste. V primerih, ko varnostni list za posamezno snov ni na voljo, ker je snov del zmesi, mora vlagatelj predložiti varnostni list zmesi.
         (b)   Mejne vrednosti meritev

         Za vse dodane snovi se zahteva skladnost z okoljskimi merili, kot je navedeno v preglednici 1.

            Preglednica 1

            Mejne ravni, ki veljajo za dodane snovi v skladu z merilom za detergente za perilo za uporabo v industrijskem in institucionalnem sektorju (masni odstotek)

                     Ime merila

                     Površinsko aktivne snovi

                     Konzervansi

                     Barvila

                     Dišave

                     Drugo (npr. encimi)

                     Strupenost za vodne organizme

                     ≥ 0,010

                     ni omejitve (*1)

                     ni omejitve (*1)

                     ni omejitve (*1)

                     ≥ 0,010

                     Biorazgradljivost

                     Površinsko aktivne snovi

                     ≥ 0,010

                     n. r.

                     n. r.

                     n. r.

                     n. r.

                     Organske snovi

                     ≥ 0,010

                     ni omejitve (*1)

                     ni omejitve (*1)

                     ni omejitve (*1)

                     ≥ 0,010

                     Trajnostno pridobivanje palmovega olja

                     ≥ 0,010

                     n. r.

                     n. r.

                     n. r.

                     ≥ 0,010

                     Izključene ali omejene snovi

                     Določene izključene ali omejene snovi

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     Nevarna snov

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     Dišave

                     n. r.

                     n. r.

                     n. r.

                     ni omejitve (*1)

                     n. r.

                     Konzervansi

                     n. r.

                     ni omejitve (*1)

                     n. r.

                     n. r.

                     n. r.

                     Barvila

                     n. r.

                     n. r.

                     ni omejitve (*1)

                     n. r.

                     n. r.

                     Encimi

                     n. r.

                     n. r.

                     n. r.

                     n. r.

                     ni omejitve (*1)

               REFERENČNI ODMEREK
         Za referenčni odmerek za izračune za dokazovanje skladnosti z merili za podeljevanje znaka EU za okolje in za preskušanje sposobnosti pranja velja naslednji odmerek:
         najvišji odmerek, ki ga priporoča proizvajalec za pranje enega kilograma suhega perila (navedeno v g/kg perila ali ml/kg perila) za tri stopnje umazanosti (nizka, srednja, visoka) in trdoto vode (mehka, srednja, trda).
         Pri vseh proizvodih večkomponentnega sistema je treba merila ocenjevati pri največjem mogočem odmerku.

            Primeri stopnje umazanosti

                     Umazanost

                     Stopnja umazanosti

                     Nizka

                     Hoteli: posteljnina in drugo posteljno perilo ter brisače itd. (brisače se lahko štejejo kot zelo umazane)
                     Sanitarne brisače za roke iz blaga

                     Srednja

                     Delovna oblačila: ustanove/maloprodaja/storitve itd.
                     Restavracije: namizni prti, prtički itd.
                     Krpe za pomivanje tal in preproge

                     Visoka

                     Delovna oblačila: industrija/kuhinja/mesarstvo itd.
                     Kuhinjski tekstilni izdelki: krpe, kuhinjske brisače itd.
                     Ustanove, kot so bolnišnice: posteljnina in drugo posteljno perilo, napenjalne rjuhe, oblačila za bolnike, zdravniške halje ali uniforme itd.

            Ocenjevanje in preverjanje: vlagatelj predloži etiketo proizvoda ali list z navodili za uporabnika, ki vsebuje navodila za odmerjanje.

            Merilo 1 – strupenost za vodne organizme

         Kritična volumska razredčitev (CDVkronično) proizvoda ne sme presegati naslednjih mejnih vrednosti za referenčni odmerek.

                     Mehka voda (< 1,5 mmol CaCO3/l)
                     (l/kg perila)

                     Stopnja umazanosti
                     Vrsta proizvoda

                     Nizka

                     Srednja

                     Visoka

                     Prašek

                     30 000

                     40 000

                     50 000

                     Tekočina

                     50 000

                     60 000

                     70 000

                     Večkomponentni sistem

                     50 000

                     70 000

                     90 000

                     Srednje trda voda (1,5–2,5 mmol CaCO3/l)
                     (l/kg perila)

                     Stopnja umazanosti
                     Vrsta proizvoda

                     Nizka

                     Srednja

                     Visoka

                     Prašek

                     40 000

                     60 000

                     80 000

                     Tekočina

                     60 000

                     75 000

                     90 000

                     Večkomponentni sistem

                     60 000

                     80 000

                     100 000

                     Trda voda (> 2,5 mmol CaCO3/l)
                     (l/kg perila)

                     Stopnja umazanosti
                     Vrsta proizvoda

                     Nizka

                     Srednja

                     Visoka

                     Prašek

                     50 000

                     75 000

                     90 000

                     Tekočina

                     75 000

                     90 000

                     120 000

                     Večkomponentni sistem

                     75 000

                     100 000

                     120 000

            Ocenjevanje in preverjanje: vlagatelj predloži izračun vrednosti CDVkronično proizvoda. Preglednica za izračun vrednosti CDVkronično je na voljo na spletnem mestu znaka EU za okolje.
         Vrednost CDVkronično se za vse dodane snovi (i) v proizvodu izračuna po naslednji enačbi:

         Pri čemer je:

                     odmerek(i)

                     :

                     masa snovi (v gramih) (i) v referenčnem odmerku;

                     DF(i)

                     :

                     faktor razgradljivosti snovi (i);

                     TFkronični(i)

                     :

                     faktor kronične strupenosti snovi (i).

               Vrednosti parametrov DF(i) in TFkronični(i) so take, kot so navedene v najnovejšem delu A seznama DID. Če dodana snov ni vključena v del A, vlagatelj oceni vrednosti v skladu s pristopom, opisanim v delu B navedenega seznama in priloži povezano dokumentacijo.
         Zaradi razgradnje določenih snovi med pranjem se uporabljajo ločena pravila za naslednji snovi:

                     —

                     vodikov peroksid (H2O2) – se ne vključi v izračun CDV,

                     —

                     perocetna kislina – se pri izračunu upošteva kot „ocetna kislina“.

            Merilo 2 – biorazgradljivost

         (a)   Biorazgradljivost površinsko aktivnih snovi

         Vse površinsko aktivne snovi morajo biti zlahka razgradljive (aerobno).
         Vse površinsko aktivne snovi, ki so razvrščene kot nevarne za vodno okolje: kategorija akutne strupenosti 1 (H400) ali kategorija kronične strupenosti 3 (H412) mora biti poleg tega skladno z Uredbo (ES) št. 1272/2008 Evropskega parlamenta in Sveta (3) tudi anaerobno biorazgradljiva.
         (b)   Biorazgradljivost organskih snovi

         Vsebnost organskih snovi v proizvodu, ki niso aerobno biorazgradljive (niso lahko biorazgradljive, aNBO) ali niso anaerobno biorazgradljive (anNBO), ne sme preseči naslednjih ravni, ki veljajo za referenčni odmerek:

                        aNBO (g/kg perila)

                                 Mehka voda (< 1,5 mmol CaCO3/l)

                                 Stopnja umazanosti
                                 Vrsta proizvoda

                                 Nizka

                                 Srednja

                                 Visoka

                                 Prašek

                                 0,70

                                 1,10

                                 1,40

                                 Tekočina

                                 0,50

                                 0,60

                                 0,70

                                 Večkomponentni sistem

                                 1,25

                                 1,75

                                 2,50

                                 Srednje trda voda (1,5–2,5 mmol CaCO3/l)

                                 Stopnja umazanosti
                                 Vrsta proizvoda

                                 Nizka

                                 Srednja

                                 Visoka

                                 Prašek

                                 1,10

                                 1,40

                                 1,75

                                 Tekočina

                                 0,60

                                 0,70

                                 0,90

                                 Večkomponentni sistem

                                 1,75

                                 2,50

                                 3,75

                                 Trda voda (> 2,5 mmol CaCO3/l)

                                 Stopnja umazanosti
                                 Vrsta proizvoda

                                 Nizka

                                 Srednja

                                 Visoka

                                 Prašek

                                 1,40

                                 1,75

                                 2,20

                                 Tekočina

                                 0,70

                                 0,90

                                 1,20

                                 Večkomponentni sistem

                                 2,50

                                 3,75

                                 4,80

                        anNBO (g/kg perila)

                                 Mehka voda (< 1,5 mmol CaCO3/l)

                                 Stopnja umazanosti
                                 Vrsta proizvoda

                                 Nizka

                                 Srednja

                                 Visoka

                                 Prašek

                                 0,70

                                 1,10

                                 1,40

                                 Tekočina

                                 0,50

                                 0,60

                                 0,70

                                 Večkomponentni sistem

                                 1,25

                                 1,75

                                 2,50

                                 Srednje trda voda (1,5–2,5 mmol CaCO3/l)

                                 Stopnja umazanosti
                                 Vrsta proizvoda

                                 Nizka

                                 Srednja

                                 Visoka

                                 Prašek

                                 1,10

                                 1,40

                                 1,75

                                 Tekočina

                                 0,60

                                 0,70

                                 0,90

                                 Večkomponentni sistem

                                 1,75

                                 2,50

                                 3,75

                                 Trda voda (> 2,5 mmol CaCO3/l)

                                 Stopnja umazanosti
                                 Vrsta proizvoda

                                 Nizka

                                 Srednja

                                 Visoka

                                 Prašek

                                 1,40

                                 1,75

                                 2,20

                                 Tekočina

                                 0,70

                                 0,90

                                 1,20

                                 Večkomponentni sistem

                                 2,50

                                 3,75

                                 4,80

            Ocenjevanje in preverjanje: vlagatelj predloži dokumentacijo glede razgradljivosti površinsko aktivnih snovi in izračun aNBO in anNBO za proizvod. Preglednica za izračun vrednosti aNBO in anNBO je na voljo na spletnem mestu znaka EU za okolje.
         V povezavi z razgradljivostjo površinsko aktivnih snovi in vrednostma aNBO in anNBO organskih snovi se je treba sklicevati na najnovejši seznam DID.
         Za dodane snovi, ki niso vključene v del A seznama DID, se predložijo ustrezne informacije iz literature ali drugih virov ali ustrezni rezultati preskusov, ki dokazujejo, da so te snovi aerobno in anaerobno biorazgradljive, kot je opisano v delu B navedenega seznama.
         Če dokumentacija o razgradljivosti ni na voljo, se lahko dodana snov, ki ni površinsko aktivna snov, izvzame iz zahteve glede anaerobne razgradljivosti, če je izpolnjena ena od naslednjih treh nadomestnih možnosti:

                     (1)

                     je lahko razgradljiva in ima nizko stopnjo adsorpcije (A < 25 %);

                     (2)

                     je lahko razgradljiva in ima visoko stopnjo desorpcije (D > 75 %);

                     (3)

                     je lahko razgradljiva in se ne kopiči v organizmih (4).

               Preskušanje adsorpcije/desorpcije se opravi v skladu s Smernico OECD 106.

            Merilo 3 – trajnostno pridobivanje palmovega olja, olja iz palmovih jeder in njunih derivatov

         V proizvodih uporabljene dodane snovi, ki so pridobljene iz palmovega olja ali olja iz palmovih jeder, morajo izvirati s plantaž, ki izpolnjujejo zahteve sheme certificiranja za trajnostno proizvodnjo, ki temelji na organizacijah, ki jih sestavlja več zainteresiranih strani in ki imajo številne člane, vključno z nevladnimi organizacijami, industrijo in vlado, ter ki se ukvarjajo z okoljskimi vplivi, vključno z vplivi na tla, biotsko raznovrstnost, zaloge organskega ogljika in ohranjanje naravnih virov.

            Ocenjevanje in preverjanje: vlagatelj predloži dokazila prek certifikatov tretjih strani in prek verige nadzornih mehanizmov, da palmovo olje in olje iz palmovih jeder, ki se uporabljata za izdelavo dodanih snovi, izvirata s plantaž, ki so upravljane trajnostno.
         Med certifikati, ki se sprejemajo, je certifikat sistema Okrogla miza o trajnostnem palmovem olju (s sistemom ohranjanja identitete, ločevanja ali masne bilance) ali katere koli enakovredne ali strožje sheme trajnostne proizvodnje.
         Za kemične derivate palmovega olja in olja iz palmovih jeder je sprejemljivo, da se trajnost dokaže s sistemi trgovanja s potrdili, kot so certifikati GreenPalm ali enakovredni, ki navajajo v letnih sporočilih o napredku prijavljene količine nabavljenih ali odkupljenih certifikatov GreenPalm v zadnjem letnem obdobju trgovanja.

            Merilo 4 – izključene in omejene snovi

         (a)   Posebne izključene in omejene snovi

         (i)   Izključene snovi

         Spodaj navedenih snovi se ne sme vključiti v sestavo proizvoda, ne glede na koncentracijo:

                     —

                     alkilfenoletoksilati (APEO) in drugi derivati alkilfenola,

                     —

                     atranol,

                     —

                     kloroatranol,

                     —

                     dietilentriaminpentaocetna kislina (DTPA),

                     —

                     etilendiamintetraocetna kislina (EDTA) in njene soli,

                     —

                     formaldehid in snovi, iz katerih se formaldehid sprošča (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksimetilglicinat, diazolinidilsečnina), z izjemo nečistoč formaldehida v površinsko aktivnih snoveh, ki temeljijo na polimernih skupinah alkoksi, do koncentracije 0,010 % masnega odstotka v dodani snovi,

                     —

                     glutaraldehid,

                     —

                     hidroksiizoheksil 3-cikloheksen karboksaldehid (HICC),

                     —

                     mikroplastika,

                     —

                     nanosrebro,

                     —

                     nitromošusi in policiklične mošusove spojine,

                     —

                     perfluorirani alkilati,

                     —

                     rodamin B,

                     —

                     kvaterne amonijeve soli, ki niso lahko biorazgradljive,

                     —

                     reaktivne klorove spojine,

                     —

                     triklosan,

                     —

                     3-jodo-2-propinil butilkarbamat.

            Ocenjevanje in preverjanje: vlagatelj predloži podpisano izjavo o skladnosti, ki ji po potrebi priloži izjave dobaviteljev, da navedene snovi niso vključene v sestavo proizvoda, ne glede na koncentracijo.
         (ii)   Omejene snovi

         Spodaj navedenih snovi se v koncentracijah, višjih od navedenih, ne sme vključiti v sestavo proizvoda:

                     —

                     2-metil-2H-izotiazol-3-on: 0,0050 masnega odstotka,

                     —

                     1,2-benzizotiazol-3(2H)-on: 0,0050 masnega odstotka,

                     —

                     5-kloro-2-metil-4-izotiazolin-3-on/2-metil-4-izotiazolin-3-on: 0,0015 masnega odstotka.

               Skupna vsebnost fosforja (P), izračunana kot vsebnost elementarnega P, mora biti omejena na:

                     —

                     0,50 g/kg perila za malo umazano perilo,

                     —

                     1,00 g/kg perila za srednje umazano perilo,

                     —

                     1,50 g/kg perila za zelo umazano perilo.

               Dišavne snovi, za katere je treba v skladu z Uredbo (ES) št. 648/2004 podati izjavo, ne smejo biti prisotne v količinah ≥ 0,010 masnega odstotka v posamezni snovi.

            Ocenjevanje in preverjanje:

         vlagatelj predloži naslednje dokumente:

                     (a)

                     če se uporabljajo izotiazolinoni, podpisano izjavo o skladnosti, ki ji priloži izjave dobaviteljev, kjer je to ustrezno, s katerimi potrdi, da je vsebnost uporabljenih izotiazolinonov enaka ali nižja od postavljenih omejitev;

                     (b)

                     podpisano izjavo o skladnosti, ki ji priloži izjave dobaviteljev, kjer je to ustrezno, s katerimi potrdi, da je skupna vsebnost elementarnega P enaka ali nižja od postavljenih omejitev. Izjava mora biti podprta z izračuni skupne vsebnosti P v proizvodu;

                     (c)

                     podpisano izjavo o skladnosti, ki ji priloži izjave ali dokumentacijo dobaviteljev, kjer je to ustrezno, s katerimi potrdi, da dišavne snovi skladno z zahtevo iz Uredbe (ES) št. 648/2004 niso prisotne v količinah, ki bi presegale postavljene omejitve.

               (b)   Nevarne snovi

         (i)   Končni proizvod

         Končni proizvod se ne razvrsti in označi kot akutno strupen, strupen za posamezne ciljne organe, povzročitelj preobčutljivosti dihal ali preobčutljivosti kože, rakotvoren, mutagen, strupen za razmnoževanje ali nevaren za vodno okolje, kot je določeno v Prilogi I k Uredbi (ES) št. 1272/2008 in v skladu s seznamom v preglednici 2, z naslednjo izjemo:

                     —

                     proizvodi, ki vsebujejo perocetno kislino in vodikov peroksid, ki se uporabljata kot belilno sredstvo, so lahko razvrščeni in označeni kot nevarni za vodno okolje [kategorija kronične strupenosti 1 (H410), kategorija kronične strupenosti 2 (H411) ali kategorija kronične strupenosti 3 (H412)], če sta razvrstitev in označitev posledica prisotnosti teh snovi.

               (ii)   Dodane snovi

         Proizvod ne sme vsebovati dodanih snovi, katerih mejna koncentracija je enaka ali presega 0,010 masnega odstotka v končnem proizvodu in ki izpolnjujejo merila za razvrstitev kot strupene, nevarne za vodno okolje, povzročitelji preobčutljivosti dihal ali kože, rakotvorne, mutagene ali strupene za razmnoževanje v skladu s Prilogo I k Uredbi (ES) št. 1272/2008 in v skladu s seznamom v preglednici 2.
         Splošne ali posebne mejne koncentracije, določene v skladu s členom 10 Uredbe (ES) št. 1272/2008 prevladajo nad zgoraj navedeno mejno vrednostjo, če so strožje od nje.

            Preglednica 2

            Omejene razvrstitve glede na nevarnost in njihova kategorizacija

                     Akutna strupenost

                     Kategoriji 1 in 2

                     Kategorija 3

                     H300 Smrtno pri zaužitju.

                     H301 Strupeno pri zaužitju.

                     H310 Smrtno v stiku s kožo.

                     H311 Strupeno v stiku s kožo.

                     H330 Smrtno pri vdihavanju.

                     H331 Strupeno pri vdihavanju.

                     H304 Pri zaužitju in vstopu v dihalne poti je lahko smrtno.

                     EUH070 Strupeno ob stiku z očmi.

                     Specifična strupenost za posamezne organe

                     Kategorija 1

                     Kategorija 2

                     H370 Škoduje organom.

                     H371 Lahko škoduje organom.

                     H372 Škoduje organom pri dolgotrajni ali ponavljajoči se izpostavljenosti.

                     H373 Lahko škoduje organom pri dolgotrajni ali ponavljajoči se izpostavljenosti.

                     Preobčutljivost dihal in kože

                     Kategorija 1A/1

                     Kategorija 1B

                     H317 Lahko povzroči alergijski odziv kože.

                     H317 Lahko povzroči alergijski odziv kože.

                     H334 Lahko povzroči simptome alergije ali astme ali težave z dihanjem pri vdihavanju.

                     H334 Lahko povzroči simptome alergije ali astme ali težave z dihanjem pri vdihavanju.

                     Rakotvorno, mutageno ali strupeno za razmnoževanje

                     Kategoriji 1A in 1B

                     Kategorija 2

                     H340 Lahko povzroči genetske okvare.

                     H341 Sum povzročitve genetskih okvar.

                     H350 Lahko povzroči raka.

                     H351 Sum povzročitve raka.

                     H350i Lahko povzroči raka pri vdihavanju.

                     H360F Lahko škoduje plodnosti.

                     H361f Sum škodljivosti za plodnost.

                     H360D Lahko škoduje nerojenemu otroku.

                     H361d Sum škodljivosti za nerojenega otroka.

                     H360FD Lahko škoduje plodnosti. Lahko škoduje nerojenemu otroku.

                     H361fd Sum škodljivosti za plodnost. Sum škodljivosti za nerojenega otroka.

                     H360Fd Lahko škoduje plodnosti. Sum škodljivosti za nerojenega otroka.

                     H362 Lahko škoduje dojenim otrokom.

                     H360Df Lahko škoduje nerojenemu otroku. Sum škodljivosti za plodnost.

                     Nevarno za vodne organizme

                     Kategoriji 1 in 2

                     Kategoriji 3 in 4

                     H400 Zelo strupeno za vodne organizme.

                     H412 Škodljivo za vodne organizme, z dolgotrajnimi učinki.

                     H410 Zelo strupeno za vodne organizme, z dolgotrajnimi učinki.

                     H413 Lahko ima dolgotrajne škodljive učinke na vodne organizme.

                     H411 Strupeno za vodne organizme, z dolgotrajnimi učinki.

                     Nevarno za ozonski plašč

                     H420 Nevarno za ozonski plašč.

               To merilo ne velja za dodane snovi, zajete v členu 2(7)(a) in (b) Uredbe (ES) št. 1907/2006, ki določa merila za izvzetje snovi iz prilog IV in V k navedeni uredbi iz zahtev v zvezi z registracijo, nadaljnjimi uporabniki in evalvacijo. Za ugotovitev, ali velja to izvzetje, vlagatelj preveri vse dodane snovi, ki so prisotne v koncentracijah nad 0,010 masnega odstotka.
         Snovi in zmesi, ki so vključene v preglednico 3, so izvzete iz točke (b)(ii) Merila 4.

            Preglednica 3

            Izvzete snovi

                     Snov

                     Stavek o nevarnosti

                     Površinsko aktivne snovi

                     H400 Zelo strupeno za vodne organizme.

                     H412 Škodljivo za vodne organizme, z dolgotrajnimi učinki.

                     Subtilizin

                     H400 Zelo strupeno za vodne organizme.

                     H411 Strupeno za vodne organizme, z dolgotrajnimi učinki.

                     Encimi (*2)

                     H317 Lahko povzroči alergijski odziv kože.

                     H334 Lahko povzroči simptome alergije ali astme ali težave z dihanjem pri vdihavanju.

                     ε-ftalimido-peroksi-heksanojska kislina (PAP), ki se uporablja kot belilno sredstvo pri najvišji koncentraciji 0,6 g/kg perila

                     H400 Zelo strupeno za vodne organizme.

                     H412 Škodljivo za vodne organizme, z dolgotrajnimi učinki.

                     Perocetna kislina/vodikov peroksid, ki se uporablja kot belilno sredstvo

                     H400 Zelo strupeno za vodne organizme.

                     H410 Zelo strupeno za vodne organizme, z dolgotrajnimi učinki.

                     H412 Škodljivo za vodne organizme, z dolgotrajnimi učinki.

                     NTA kot nečistoča v MGDA in GLDA (*3)

                     H351: Sum povzročitve raka.

            Ocenjevanje in preverjanje: vlagatelj dokaže skladnost s tem merilom za končni proizvod in za vsako dodano snov, ki je prisotna v koncentraciji, višji od 0,010 masnega odstotka v končnem proizvodu. Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrjuje, da nobena od teh snovi v oblikah in fizičnih stanjih, v katerih je prisotna v proizvodu, ne izpolnjuje meril za klasifikacijo z enim ali več stavki o nevarnosti, navedenimi v preglednici 2.
         Za snovi iz Prilog IV in V k Uredbi (ES) št. 1907/2006, ki so na podlagi točk (a) in (b) člena 2(7) navedene uredbe izvzete iz obveznosti za registracijo, za dokazovanje skladnosti v ta namen zadostuje izjava vlagatelja.
         Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrdi prisotnost dodanih snovi, ki izpolnjujejo pogoje za odstopanje.
         (c)   Snovi, ki vzbujajo veliko zaskrbljenost (SVHC)

         Končni proizvod ne sme vsebovati nobenih dodanih snovi, ki so bile prepoznane v skladu s postopkom, opisanim v členu 59(1) Uredbe (ES) št. 1907/2006, ki določa seznam snovi kandidatk za snovi, ki vzbujajo veliko zaskrbljenost.

            Ocenjevanje in preverjanje: vlagatelj predloži podpisano izjavo o skladnosti, ki jo podpre z izjavami svojih dobaviteljev, če je to ustrezno, ali varnostni list, s katerim potrdi odsotnost vseh snovi s seznama kandidatk za snovi, ki vzbujajo veliko zaskrbljenost.
         Sklic na najnovejši seznam snovi, ki vzbujajo veliko zaskrbljenost, se navede na datum vloge.
         (d)   Dišave

         Vse snovi, dodane proizvodu kot dišava, so izdelane in obravnavane v skladu s kodeksom ravnanja Mednarodnega združenja za dišave (IFRA), ki je na voljo na spletnem mestu http://www.ifraorg.org (5). Proizvajalec upošteva priporočila za standarde IFRA glede meril za prepoved, omejitev rabe in določeno čistost pri snoveh.

            Ocenjevanje in preverjanje: dobavitelj ali izdelovalec dišave, kot je to ustrezno, predloži podpisano izjavo o skladnosti.
         (e)   Konzervansi

                     (i)

                     Proizvod lahko vključuje le konzervanse za konzerviranje proizvoda in samo v ustreznem odmerku za ta namen. To ne velja za površinsko aktivne snovi, ki imajo lahko tudi biocidne lastnosti.

                     (ii)

                     Proizvod lahko vsebuje konzervanse, če se ti ne kopičijo v organizmih. Velja, da se konzervans ne kopiči v organizmih, če je njegov faktor BCF < 100 ali log Kow < 3,0. Če sta znani tako vrednost BCF kot tudi log Kow, se uporabi najvišja izmerjena vrednost BCF.

                     (iii)

                     Na embalaži ali na kakršen koli drug način je prepovedano navajati trditve ali domneve, da proizvod deluje protimikrobno ali razkuževalno.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, skupaj z varnostnimi listi vseh dodanih konzervansov ter informacijami o njihovih vrednostih BCF ali log Kow. Vlagatelj predloži tudi dekorativni potisk embalaže.
         (f)   Barvila

         Barvila v proizvodu se ne smejo kopičiti v organizmih.
         Velja, da se barvilo ne kopiči v organizmih, če je njegov faktor BCF < 100 ali log Kow < 3,0. Če sta znani tako vrednost BCF kot tudi log Kow, se uporabi najvišja izmerjena vrednost BCF. Če je barvilo odobreno za uporabo v živilih, ni treba predložiti dokazil o njegovi zmožnosti kopičenja v organizmih.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, skupaj z varnostnimi listi vseh dodanih barvil ter informacijami o njihovih vrednostih BCF ali log Kow ali dokumentacijo, s katero zagotavlja, da je barvilo odobreno za uporabo v živilih.
         (g)   Encimi

         Uporabljati je dovoljeno le inkapsulirane encime (v trdni obliki) in encimske tekočine/pastaste tekočine.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, ter varnostne liste vseh dodanih encimov.

            Merilo 5 – embalaža

         (a)   Sistemi povratne embalaže

         Če je proizvod dobavljen v embalaži, ki je del sistema vračila embalaže, je proizvod izvzet iz zahtev, navedenih v točkah (b) in (c) Merila 5.

            Ocenjevanje in preverjanje: vlagatelj predloži podpisano izjavo o skladnosti skupaj z ustrezno dokumentacijo, ki opisuje ali prikazuje, da je bil za embalažo vzpostavljen sistem vračila embalaže.
         (b)   Razmerje med maso in učinkovitostjo (WUR)

         Razmerje med maso in učinkovitostjo (WUR) proizvoda se izračuna samo za primarno embalažo in ne sme presegati naslednjih vrednosti za referenčni odmerek.

                     Trdota vode
                     Vrsta proizvoda

                     Mehka
                     < 1,5 mmol CaCO3/l
                     (g/kg perila)

                     Srednja
                     1,5–2,5 mmol CaCO3/l
                     (g/kg perila)

                     Trda
                     > 2,5 mmol CaCO3/l
                     (g/kg perila)

                     Praški

                     1,5

                     2,0

                     2,5

                     Tekočine

                     2,0

                     2,5

                     3,0

               Primarna embalaža, izdelana iz več kot 80 % recikliranih materialov, je izvzeta iz te zahteve.

            Ocenjevanje in preverjanje: vlagatelj predloži izračun vrednosti WUR proizvoda. Če se proizvod prodaja v različnih embalažah (npr. z različnimi prostorninami), se izračun predloži za vse velikosti embalaže, za katere se podeli znak EU za okolje.
         Vrednost WUR se izračuna, kot sledi:

            WUR = Σ ((Wi
             + Ui
            )/(Di
             × Ri
            ))
         Pri čemer je:

                     Wi

                     :

                     masa (g) primarne embalaže (i);

                     Ui

                     :

                     masa (g) nepoporabniško recikliranega materiala v primarni embalaži (i); Ui = Wi, razen če lahko vlagatelj z dokumenti dokaže drugače;

                     Di

                     :

                     število referenčnih odmerkov, ki jih vsebuje primarna embalaža (i);

                     Ri

                     :

                     indeks ponovnega polnjenja. Ri = 1 (če se embalaža ne uporabi znova za isti namen), oziroma Ri = 2 (če vlagatelj lahko dokumentira, da je komponento embalaže mogoče znova uporabiti za isti namen in da omogoča nakup ponovnih polnjenj).

               Vlagatelj predloži podpisano izjavo o skladnosti, s katero potrjuje vsebnost poporabniško recikliranega materiala, skupaj s povezano dokumentacijo. Embalaža velja za poporabniško reciklirano, če so bile surovine, uporabljene za njeno proizvodnjo, zbrane pri proizvajalcih embalaže na ravni distribucije ali potrošnika.
         (c)   Zasnova za recikliranje

         Za olajšanje učinkovite reciklaže mora biti plastična embalaža zasnovana brez potencialnih onesnaževal in nezdružljivih materialov, za katere je znano, da ovirajo ločevanje ali ponovno obdelavo ali zmanjšujejo kakovost recikliranega materiala. Etiketa ali ovitek, zaporka in po potrebi pregradni premazi posamezno ali v kombinaciji ne smejo vsebovati materialov in komponent, navedenih v preglednici 4. Črpalni mehanizmi (vključno z razpršilci) so izvzeti iz te zahteve.

            Preglednica 4

            Materiali in komponente, ki so izključeni iz embalažnih elementov

                     Embalažni element

                     Izključeni materiali in komponente (*4)

                     Etiketa ali ovitek

                                 —

                                 Etiketa ali ovitek PS v kombinaciji s plastenko PET, PP ali HDPE

                                 —

                                 Etiketa ali ovitek PVC v kombinaciji s plastenko PET, PP ali HDPE

                                 —

                                 Etiketa ali ovitek PETG v kombinaciji s plastenko PET

                                 —

                                 Vsi drugi plastični materiali za ovitke/etikete z gostoto > 1 g/cm3, ki se uporabljajo s plastenko PET

                                 —

                                 Vsi drugi plastični materiali za ovitke/etikete z gostoto < 1 g/cm3, ki se uporabljajo s plastenko PP ali HDPE

                                 —

                                 Etikete ali ovitki, ki so metalizirani ali privarjeni na embalažo (etiketiranje v modelu)

                     Zaporka

                                 —

                                 Zaporka PS v kombinaciji s plastenko PET, HDPE ali PP

                                 —

                                 Zaporka PVC v kombinaciji s plastenko PET, PP ali HDPE

                                 —

                                 Zaporke PETG ali material zaporke z gostoto > 1 g/cm3 v kombinaciji s plastenko PET

                                 —

                                 Zaporke iz kovine, stekla, EVA, ki jih ni mogoče enostavno ločiti od plastenke

                                 —

                                 Zaporke iz silikona. Izvzete so silikonske zaporke z gostoto < 1 g/cm3 v kombinaciji s plastenko PET in silikonske zaporke z gostoto > 1 g/cm3 v kombinaciji s plastenko PEHD ali PP.

                                 —

                                 Kovinske folije ali tesnila, ki po odprtju proizvoda ostanejo pritrjeni na plastenko ali zaporko plastenke

                     Pregradni premazi

                     Pregrade iz poliamida, funkcionalnih poliolefinov, metalizirane pregrade in pregrade za blokiranje svetlobe

            Ocenjevanje in preverjanje: vlagatelj predloži podpisano izjavo o skladnosti, v kateri je navedena surovinska sestava embalaže, vključno s posodo, etiketo ali ovitkom, lepili, zaporko in pregradnim premazom, kot je ustrezno, skupaj s fotografijami ali tehničnimi skicami primarne embalaže.

            Merilo 6 – primernost za uporabo

         Proizvod mora imeti zadovoljivo učinkovitost pranja pri najnižji temperaturi in v najnižjem odmerku, ki ju priporoča proizvajalec za trdoto vode v skladu z „Okvirom za preskušanje učinkovitosti detergentov za perilo za uporabo v industrijskem in institucionalnem sektorju“, ki je na voljo na spletnem mestu znaka EU za okolje (6).

            Ocenjevanje in preverjanje: vlagatelj predloži dokumentacijo, ki dokazuje, da je bil proizvod preskušen pod pogoji, določenimi v navedenem okviru, in da so rezultati pokazali, da je proizvod dosegel vsaj najmanjšo zahtevano učinkovitost pranja. Vlagatelj predloži tudi dokumentacijo, ki dokazuje skladnost z zahtevami za laboratorij, vključenimi v zadevne harmonizirane standarde za preskuševalne in kalibracijske laboratorije, če je to ustrezno.
         Enakovreden preskus učinkovitosti se lahko uporabi, če ga pristojni organ oceni in sprejme kot enakovrednega.

            Merilo 7 – Sistemi samodejnega odmerjanja

         Za večkomponentne sisteme mora vlagatelj zagotoviti uporabo proizvoda skupaj s sistemom samodejnega in nadzorovanega odmerjanja.
         Da bi se zagotovilo pravilno odmerjanje v sistemih samodejnega odmerjanja, se v vseh prostorih, kjer se uporablja proizvod, vsaj enkrat letno v obdobju veljavnosti dovoljenja opravijo obiski pri strankah, ki vključujejo kalibracijo opreme za odmerjanje. Takšne obiske pri strankah lahko opravijo tretje osebe.

            Ocenjevanje in preverjanje: vlagatelj predloži podpisano izjavo o skladnosti, skupaj z opisom vsebine obiskov pri stranki, kdo je zanje odgovoren ter njihovo pogostnost.

            Merilo 8 – informacije za uporabnike

         Proizvodu morajo biti priložena navodila za pravilno uporabo, da se učinkovitost proizvoda kar najbolj poveča, odpadek pa kar najbolj zmanjša ter da se zmanjšata onesnaženje voda in poraba virov. Ta navodila morajo biti čitljiva ali vsebovati grafični prikaz ali piktograme ter vsebovati naslednje informacije:

                     (a)

                        Navodila za odmerjanje

                     Navodila za odmerjanje morajo vsebovati odmerek v g ali ml in/ali drugo ali alternativno mero (npr. pokrovčke, pritiske na razpršilec) in vpliv trdote vode na odmerek.
                     Ta zahteva se ne nanaša na večkomponentne proizvode, ki se odmerjajo s pomočjo sistema samodejnega odmerjanja.
                     Vključiti je treba navedbe o najpogostejši trdoti vode na območju, na katerem bo proizvod tržen, ali pa navesti, kje je mogoče najti te informacije.

                     (b)

                        Informacije o odlaganju embalaže

                     Primarna embalaža mora vsebovati informacije o ponovni uporabi, recikliranju in pravilnem odlaganju embalaže.

                     (c)

                        Okoljske informacije

                     Na primarni embalaži mora biti besedilo, ki poudarja pomen uporabe pravilnega odmerka in najnižje priporočene temperature, da bodo poraba energije in vode ter onesnaževanje vode kar najmanjši.
                     Če končni proizvod vsebuje perocetno kislino in vodikov peroksid kot belilno sredstvo ter je razvrščen in označen, se na primarni embalaži ali tehničnem dokumentu o proizvodu navede, da sta razvrstitev in označitev posledica prisotnosti perocetne kisline in vodikovega peroksida, ki se med spiranjem razgradita v nerazvrščene snovi.

            Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda.

            Merilo 9 – informacije na znaku EU za okolje

         Logotip mora biti viden in čitljiv. Številka registracije/dovoljenja znaka EU za okolje mora biti čitljiva in dobro vidna na proizvodu.
         Vlagatelj se lahko odloči za vključitev neobveznega besedilnega polja na etiketi, ki vsebuje naslednje besedilo:

                     —

                     Omejen vpliv na vodno okolje (ki se ne navede, če proizvod vsebuje perocetno kislino in vodikov peroksid, zaradi katerih sta potrebna razvrstitev in označitev končnega proizvoda),

                     —

                     Omejena količina nevarnih snovi,

                     —

                     Testirano za učinkovitost pranja.

            Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda ali dekorativni potisk embalaže, na katerem je znak EU za okolje.

            (1)  Uredba (ES) št. 765/2008 Evropskega parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30).

            (2)  Uredba (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

            (*1)  „ni omejitve“ pomeni: ne glede na koncentracijo, vse namenoma dodane snovi, stranski produkti in nečistoče iz surovin (analitična meja zaznavnosti)

            n. r.= ni relevantno

            (3)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

            (4)  Velja, da se snov ne kopiči v organizmih, če je njen faktor BCF < 100 ali log Kow < 3,0. Če sta znani tako vrednost BCF kot tudi log Kow, se uporabi najvišja izmerjena vrednost BCF.

            (*2)  Vključno s stabilizatorji in drugimi pomožnimi snovmi v pripravkih.

            (*3)  V koncentracijah, manjših od 0,2 % v surovini, če je skupna koncentracija v končnem proizvodu manjša od 0,10 %.

            (5)  Na voljo na spletnem mestu IFRA: http://www.ifraorg.org.

            (*4)  EVA – etilen vinil acetat, HDPE – polietilen z visoko gostoto, PET – polietilen tereftalat, PETG – polietilen tereftalat, modificiran z glikolom, PP – polipropilen, PS – polistiren, PVC – polivinilklorid.

            (6)  Na voljo na naslovu: [URL za protokol na spletnem mestu znaka EU za okolje bo vstavljen naknadno – trenutno je mogoče vse predlagane dokumente protokola najti v Tehničnem poročilu]


title: 2013/570/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske agencije za kemikalije za proračunsko leto 2011

text:
               16.11.2013

               SL

               Uradni list Evropske unije

               L 308/209

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropske agencije za kemikalije za proračunsko leto 2011
   (2013/570/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za kemikalije za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2011 z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1907/2006 Evropskega Parlamenta in Sveta (4) o ustanovitvi Evropske agencije za kemikalije, zlasti člena 97 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0097/2013),

               1.

               podeli razrešnico izvršnemu direktorju Evropske agencije za kemikalije glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršnemu direktorju Evropske agencije za kemikalije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 73.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 396, 30.12.2006, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. april 2013
      s pripombami, ki so del sklepa o razrešnici glede izvrševanja proračuna Evropske agencije za kemikalije za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za kemikalije za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2011 z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 1907/2006 Evropskega parlamenta in Sveta (4) o ustanovitvi Evropske agencije za kemikalije, zlasti člena 97 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0097/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropske agencije za kemikalije (v nadaljevanju: agencija) za proračunsko leto 2011 ter o zakonitosti in pravilnosti z njimi povezanih transakcij;

                  B.

                  ker je Parlament 10. maja 2012 izvršnemu direktorju agencije podelil razrešnico glede izvrševanja proračuna agencije za proračunsko leto 2010 (6) in v resoluciji, ki spremlja sklep Parlamenta o razrešnici, med drugim:

                              —

                              poudaril, da je glede na to, da agencija v vseh svojih naslovih uporablja proračunska sredstva, ki še niso bila ločena, nerealno pričakovati, da bodo za vse dejavnosti, načrtovane v proračunu za posamezno koledarsko leto, prevzete obveznosti in da bodo plačane v istem proračunskem letu, zlasti za projektne operativne odhodke (npr. razvoj sistemov IT),

                              —

                              pozval agencijo, naj pri pripravi letnega delovnega programa izboljša načrtovanje dejavnosti in projektov, povezanih s svojimi človeškimi viri,

                              —

                              pozdravil dejstvo, da je agencija ustanovila posebno enoto za registracijo in oddajo ter namensko skupino za reševanje nepredvidenih težav,

                              —

                              pozval agencijo, naj pri pripravi ustreznih kazalnikov in orodij, ki jih bo uporabljala, upošteva specifično metodologijo poročanja od zgoraj navzdol/od spodaj navzgor ter jasne smernice,

                  C.

                  ker je v skladu s poročilom Računskega sodišča skupni proračun agencije za proračunsko leto 2011 znašal 93 200 000 EUR, kar je v primerjavi z letom 2010, ko je znašal 75 500 000 EUR, povečanje za 23,44 %,

                  D.

                  ker je agencija v proračunskem letu 2011 delovala kot samofinancirana agencija in od Komisije ni prejela nobenih povratnih subvencij,

         Upravljanje proračuna in finančno poslovodenje

                  1.

                  na podlagi letnega poročila o dejavnostih agencije za leto 2011 ugotavlja, da se agencija v skladu z Uredbo (ES) št. 1907/2006 financira s pristojbinami, ki jih industrijski sektor plača za registracijo kemičnih snovi, in morebitnimi prispevki Unije, kot je določeno v členu 185 finančne uredbe;

                  2.

                  ugotavlja, da se je agencija leta 2011 učinkovito v celoti financirala s pristojbinami in ni od Unije prejela nobenih subvencij; vendar ugotavlja, da je Unija podprla agencijo samo z zneskom Komisije (generalni direktorat za okolje) v višini 500 000 EUR, ki je bil pogodbeno nadomestilo za izvajanje nekaterih pripravljalnih dejavnosti za prihodnjo Uredbo (EU) št. 528/2012 Evropskega parlamenta in Sveta (7) o biocidnih proizvodih;

                  3.

                  ugotavlja, da so, kot je sklenil upravni odbor decembra 2010, začetne odobritve plačil za leto 2011 znašale 99 800 000 EUR;

                  4.

                  na podlagi letnega poročila o dejavnostih za 2010 ugotavlja, da je agencija prejela izravnalno subvencijo 36 000 000 EUR, za katero je Komisija prevzela odgovornost, da jo bo vnaprej financirala; poleg tega ugotavlja, da je bil znesek v celoti vrnjen Komisiji leta 2011, saj je bila tega leta dosežena predvidena visoka raven lastnih dohodkov iz pristojbin agencije;

                  5.

                  ugotavlja, da je leta 2011 upravni odbor sprejel dve spremembi proračuna, in sicer:

                              —

                              prva sprememba proračuna je povečala dohodek s presežkom, ki je nastal leta 2010, in je znašal 280 565 807,25 EUR; ugotavlja, da je bil z njo vknjižen znesek 500 000 EUR namenskih prejemkov za pogodbo za storitve, ki je bila sklenjena med agencijo in GD za okolje za pripravljalno delo, povezano z Uredbo (EU) št. 528/2012;

                              —

                              druga sprememba proračuna je zmanjšala proračunske odhodke za 7 142 500 EUR (7 %);

                  6.

                  na podlagi letnega poročila o dejavnostih ugotavlja, da je bila stopnja izvrševanja proračuna leta 2011 96-odstotna;

         Odobritve in plačila

                  7.

                  na podlagi letnega poročila o dejavnostih ugotavlja, da je celotni znesek prenosov odobritev in plačil znašal 14 421 314,76 EUR, kar predstavlja 16,2 % potrjenih odobritev; poziva agencijo, naj obvesti organ za podelitev razrešnice o ukrepih, sprejetih za obravnavanje te pomanjkljivosti, saj je stopnja prenosov previsoka in v nasprotju s proračunskim načelom enoletnosti;

                  8.

                  na podlagi letnega poročila o dejavnostih ugotavlja, da je bil sprejeti proračun za naslov I v letu 2011 (54 508 000 EUR) povečan s prenosom iz naslova III za 4,25 % (2 316 781,90 EUR), pri čemer je bilo 2 005 138,33 EUR povezanih z odhodki za zaposlene; poleg tega ugotavlja, da je posledično stopnja izvrševanja naslova I dosegla 99,16 %;

                  9.

                  ugotavlja, da je bil skupni znesek 1 758 060,98 EUR izbrisan iz skupnega zneska 12 254 740,59 EUR odobritev in plačil, ki so bile prenesene iz proračuna za leto 2010;

                  10.

                  pozdravlja prizadevanja agencije za izboljšanje načrtovanja in spremljanja virov ter dejstvo, da je vpeljala smernice za celo agencijo, da se spodbudi načelo enoletnosti; priznava zlasti, da je agencija uspela zmanjšati stopnjo prenosov z 29 % iz leta 2009 na 17 % leta 2010 ter na 16,2 % leta 2011;

         Nadzorni in kontrolni sistemi

                  11.

                  iz poročila Računskega sodišča ugotavlja, da rezultati zadnjega fizičnega popisa, izvedenega leta 2011, kažejo na več pomanjkljivosti, predvsem v zvezi s preverjenim deležem sredstev informacijske in komunikacijske tehnologije (IKT), ki je bil glede na njihovo vrednost majhen; poleg tega ugotavlja, da agencija nima nobene uradne politike o popisu osnovnih sredstev; poziva agencijo, naj organ za podelitev razrešnice obvesti o ukrepih, sprejetih za izvajanje uradne politike o popisu osnovnih sredstev;

                  12.

                  ugotavlja, da agencija evidentira stroške, povezane s projekti IKT, ki se že uporabljajo, kot odhodke, namesto da bi jih prepoznala kot osnovna sredstva; poleg tega ugotavlja, da naj bi politika postala uradna in bila tudi uradno odobrena v prvem četrtletju leta 2013; poziva agencijo, naj organ za podelitev razrešnice obvesti, kakšno je trenutno stanje te politike;

         Postopki zaposlovanja

                  13.

                  ugotavlja, da je Računsko sodišče pri postopkih zaposlovanja ugotovilo pomanjkljivosti; zato poziva agencijo, naj organ za podelitev razrešnice obvesti o ukrepih, ki jih je sprejela za odpravo teh pomanjkljivosti; meni, da lahko nekatere določbe kadrovskih predpisov predstavljajo znatno upravno breme; zato spodbuja Komisijo, naj omogoči določeno stopnjo poenostavitve glede agencij v okviru člena 110 kadrovskih predpisov;

                  14.

                  na podlagi letnega poročila o dejavnostih ugotavlja, da je agencija še naprej privabljala visoko usposobljeno osebje, leta 2011 je zaposlila 88 novih uslužbencev, kar je pomenilo 98-odstotno zapolnitev kadrovskega načrta agencije;

                  15.

                  ugotavlja, da je bilo 31. decembra 2011 skupno število delovnih mest, ki jih zasedajo začasni uslužbenci 441 od 456 razpoložljivih delovnih mest, do konca leta 2011 pa je bilo zaposlenih 101 pogodbenih uslužbencev in napotenih nacionalnih strokovnjakov; ugotavlja, da je skupno število delovnih mest, ki jih zasedajo pogodbeni uslužbenci bilo 62 in skupno število drugih uslužbencev 46 (napoteni nacionalni strokovnjaki, začasni delavci, pripravniki);

                  16.

                  tesno spremlja izboljšane postopke zaposlovanja in izbiranja, ki so bili uvedeni lansko leto; meni, da je popolna uporaba pravil in postopkov nujno potrebna za zagotavljanje boljšega ugleda agencije;

         Navzkrižje interesov

                  17.

                  pozdravlja dejstvo, da je Računsko sodišče opravilo revizijo, pri kateri je ocenilo politike in postopke za obvladovanje situacij navzkrižja interesov za štiri evropske agencije, vključno z Evropsko agencijo za kemikalije, in je predstavilo rezultate revizije v posebnem poročilu Računskega sodišča št. 15/2012;

                  18.

                  obžaluje, da agencija v skladu z ugotovitvami Računskega sodišča ob zaključku terenskega dela (oktober 2011) ni primerno obravnavala situacij navzkrižja interesov; poleg tega ugotavlja, da politike agencije za obvladovanje navzkrižja interesov niso bile popolne, izjave o interesih niso bile niti pregledane niti objavljene, ampak tajne, usposabljanje na to temo pa ni bilo izvedeno;

                  19.

                  pozdravlja dejstvo, da je agencija v skladu z revizijo Računskega sodišča storila številne korake, zlasti:

                              —

                              septembra 2011 je agencija sprejela politiko za obvladovanje morebitnih situacij navzkrižja interesov,

                              —

                              pripravljen je bil nov, podrobnejši obrazec za izjave o interesih,

                              —

                              novembra 2011 so bila sprejeta nova navodila za izpolnjevanje izjav o interesih,

                              —

                              od januarja 2012 se izjave o interesih vodstvenih delavcev agencije objavljajo na njeni spletni strani,

                              —

                              junija 2012 je bil ustanovljen svetovalni odbor za navzkrižje interesov, njegova ustanovna seja pa je potekala avgusta 2012,

                              —

                              marca 2012 je bil sprejet kodeks ravnanja za člane upravnega odbora,

                              —

                              septembra 2012 so bila sprejeta začasna merila upravičenosti za organe agencije,

                              —

                              junija 2012 so bila sprejeta izvedbena pravila za preprečevanje navzkrižij interesov, oktobra 2012 pa izvedbena pravila za obdelavo informacij o morebitnih navzkrižjih interesov osebja agencije,

                              —

                              novembra 2012 so bila sprejeta navodila za vodje glede preprečevanja navzkrižja interesov, vključno s konkretnimi ocenjevalnimi merili,

                              —

                              decembra 2012 so bile sprejete prenovljene smernice o darilih in gostoljubnosti za osebje;

                        poziva agencijo, naj še naprej uresničuje priporočila Računskega sodišča, da se bo izognila navzkrižju interesov v različnih vodstvenih in operativnih strukturah, ter organu za podelitev razrešnice poroča o izvajanju omenjenih pravilnikov in postopkov ter o morebitnem nadaljnjem razvoju na področju obvladovanja navzkrižja interesov;

                  20.

                  poziva agencijo, naj v svojih poročilih o letnih dejavnostih uvede poseben razdelek, v katerem bo opisala ukrepe, sprejete za preprečevanje in upravljanje navzkrižja interesov, in vanj med drugim vključi:

                              —

                              število preverjenih domnevnih primerov navzkrižja interesov,

                              —

                              število primerov, ko so se nekdanji uslužbenci agencije zaposlili v zasebnem sektorju in se nato znova vrnili v agencijo,

                              —

                              ukrepe, sprejete v posamezni kategoriji primerov,

                              —

                              število sproženih postopkov zaradi kršitve zaupanja in njihove izide,

                              —

                              uporabljene sankcije;

                  21.

                  poudarja, da so izjave o interesih vseh članov upravnega odbora na voljo na spletni strani agencije, ne pa vsi njihovi življenjepisi; poziva agencijo, naj organ za podelitev razrešnice čim prej seznani z napredkom, doseženim na tem področju;

                  22.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (8) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 73.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 396, 30.12.2006, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 192.

         (7)  UL L 167, 27.6.2012, str. 1.

         (8)  Sprejeta besedila, P7_TA(2013)0134 (glej stran 374 tega Uradnega lista).


title: Sklep Političnega in varnostnega odbora (SZVP) 2015/317 z dne 24. februarja 2015 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/2/2015)

text:
               27.2.2015

               SL

               Uradni list Evropske unije

               L 56/75

         SKLEP POLITIČNEGA IN VARNOSTNEGA ODBORA (SZVP) 2015/317
   z dne 24. februarja 2015
   o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/2/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 10 Skupnega ukrepa,
   ob upoštevanju Sklepa Političnega in varnostnega odbora ATALANTA/3/2009 z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (2009/369/SZVP) (2),
   ob upoštevanju naslednjega:

               (1)

               V skladu s členom 10(2) Skupnega ukrepa 2008/851/SZVP je Svet pooblastil Politični in varnostni odbor (PVO) za sprejemanje ustreznih odločitev o sprejetju predlaganih prispevkov tretjih držav.

               (2)

               PVO je 29. aprila 2014 sprejel Sklep ATALANTA/2/2014 (3), ki je spremenil Sklep ATALANTA/3/2009.

               (3)

               Glede na priporočilo poveljnika operacije EU o prispevku Kolumbije z dne 24. oktobra 2014 ter nasvet Vojaškega odbora Evropske unije z dne 22. januarja 2015 bi bilo treba prispevek Kolumbije sprejeti.

               (4)

               Pogoj za sodelovanje Kolumbije je, da stopi v veljavo sporazum med Evropsko unijo in Republiko Kolumbijo o vzpostavitvi okvira za sodelovanje Republike Kolumbije pri operacijah Evropske unije za krizno upravljanje (4), podpisan 5. avgusta 2014.

               (5)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   1.   Prispevek Kolumbije za vojaško operacijo Evropske unije kot prispevek k odvračanju, preprečevanju in zatiranju piratstva in oboroženih ropov pred somalsko obalo (Atalanta) se sprejme in velja za znatnega.
   2.   Kolumbija je oproščena finančnih prispevkov v proračun Atalanta.
   Člen 2
   Ta sklep začne veljati na dan sprejetja.

      V Bruslju, 24. februarja 2015

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  UL L 112, 6.5.2009, str. 9.

      (3)  Sklep Političnega in varnostnega odbora ATALANTA/2/2014 z dne 29. aprila 2014 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in spremembi Sklepa ATALANTA/3/2009 (2014/244/SZVP) (UL L 132, 3.5.2014, str. 63).

      (4)  UL L 251, 23.8.2014, str. 8.


title: Sklep Komisije z dne 28. junija 2013 o imenovanju članov in nadomestnih članov Odbora za napredno zdravljenje za zastopanje kliničnih zdravnikov in združenj bolnikov  Besedilo velja za EGP

text:
               29.6.2013

               SL

               Uradni list Evropske unije

               C 187/9

         SKLEP KOMISIJE
   z dne 28. junija 2013
   o imenovanju članov in nadomestnih članov Odbora za napredno zdravljenje za zastopanje kliničnih zdravnikov in združenj bolnikov
   (Besedilo velja za EGP)
   2013/C 187/08
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 726/2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1), zlasti člena 21(1) Uredbe,
   ob upoštevanju naslednjega:

               (1)

               Uredba (ES) št. 1394/2007 določa posebna pravila v zvezi s pridobivanjem dovoljenja za promet z zdravilom za napredno zdravljenje, nadzorom in farmakovigilanco. Člen 20 navedene uredbe določa ustanovitev Odbora za napredno zdravljenje znotraj Evropske agencije za zdravila.

               (2)

               Pododstavek (c) člena 21(1) Uredbe (ES) št. 1394/2007 določa, da Odbor za napredno zdravljenje sestavljajo dva člana in dva nadomestna člana, ki jih imenuje Komisija na podlagi javnega razpisa in po posvetovanju z Evropskim parlamentom, da zastopajo klinične zdravnike.

               (3)

               Pododstavek (d) člena 21(1) Uredbe (ES) št. 1394/2007 določa, da Odbor za napredno zdravljenje sestavljajo dva člana in dva nadomestna člana, ki jih imenuje Komisija na podlagi javnega razpisa in po posvetovanju z Evropskim parlamentom, da zastopajo združenja bolnikov.

               (4)

               V skladu s členom 21(3) Uredbe (EC) št. 1394/2007 so člani in nadomestni člani Odbora za napredno zdravljenje imenovani za tri leta. Članoma in nadomestnima članoma, imenovanim leta 2009, se je mandat iztekel, zato je bil leta 2012 objavljen nov razpis.

               (5)

               Komisija je v skladu s členom 21(1) Uredbe (ES) št. 1394/2007 izvedla javni razpis. O rezultatih vrednotenja prejetih vlog se je posvetovala z Evropskim parlamentom –

         SPREJELA NASLEDNJI SKLEP:
   Člen 1
   Za člane in nadomestne člane Odbora za napredno zdravljenje za zastopanje kliničnih zdravnikov se za obdobje treh let z začetkom 1. julija 2013 imenujejo:

               —

               Pieter DOEVENDANS (član) in Esteve TRIAS (nadomestni član),

               —

               Bernd GÄNSBACHER (član) in Ramadan JASHARI (nadomestni član).

         Člen 2
   Za člane in nadomestne člane Odbora za napredno zdravljenje se za zastopanje združenj bolnikov za obdobje treh let z začetkom 1. julija 2013 imenujejo:

               —

               Michele LIPUCCI DI PAOLA (član) in Monica ENSINI (nadomestna članica),

               —

               Kieran BREEN (član) in Mariette DRIESSENS (nadomestna članica).

      V Bruslju, 28. junija 2013

            Za Komisijo

         Tonio BORG

            Član Komisije

      (1)  UL L 136, 30.4.2004, str. 1.


title: Sklep Sveta z dne 19. decembra 2002 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike o spremembi koncesij za žita, predvidenih v listi CXL ES, priloženi GATT 1994

text:
Pomembno pravno obvestilo

|

32003D0254

Uradni list L 095 , 11/04/2003 str. 0040 - 0044

		Sklep Svetaz dne 19. decembra 2002o sklenitvi Sporazuma v obliki izmenjave pisem med Evropsko skupnostjo in Združenimi državami Amerike o spremembi koncesij za žita, predvidenih v listi CXL ES, priloženi GATT 1994(2003/254/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Svet je 26. julija 2002 pooblastil Komisijo, da v skladu s členom XXVIII GATT 1994 začne pogajanja s ciljem spremeniti nekatere koncesije za žita. V skladu s tem je Evropska skupnost 26. julija 2002 uradno obvestila WTO o svoji nameri, da spremeni nekatere koncesije v listi CXL ES.(2) Komisija je pogajanja vodila ob posvetovanju z odborom, ustanovljenim s členom 133 Pogodbe in v skladu s pogajalskimi direktivami, ki jih je izdal Svet.(3) Komisija je po pogajanjih z Združenimi državami Amerike, članico WTO, ki jo zanimajo dobave v znatnem obsegu, sklenila Sporazum v obliki izmenjave pisem.(4) Sporazum v obliki izmenjave pisem med Evropsko Skupnostjo in Združenimi državami Amerike je torej treba potrditi.(5) Da se zagotovi popolna uporaba Sporazuma od 1. januarja 2003 in do spremembe Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], je treba Komisijo pooblastiti za sprejetje začasnih odstopanj od navedene uredbe.(6) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999o določitvi postopkov za uresničevanje Komisiji podeljenih izvedbenih pooblastil [2] –SKLENIL:Člen 1Sporazum v obliki izmenjave pisem med Evropsko skupnostjo in Združenimi državami Amerike o spremembi koncesij za žita, predvidenih v listi CXL ES, priloženi GATT 1994, se potrdi v imenu Skupnosti.Besedilo sporazuma je priloženo temu sklepu.Člen 2Če je to potrebno za omogočanje popolne uporabe tega sporazuma od 1. januarja 2003 naprej, lahko Komisija odstopa od Uredbe (EGS) št. 1766/92, v skladu s postopkom iz člena 3(2) tega sklepa, dokler navedena uredba ni spremenjena, vendar najpozneje do 30. junija 2003.Člen 31. Komisiji pomaga Upravljalni odbor za žita, ustanovljen s členom 23 Uredbe (EGS) št. 1766/92.2. Kadar koli se navaja ta odstavek, se uporabljata člena 4 in 7 Sklepa 1999/468/ES.Rok, določen v členu 4(3) Sklepa 1999/468/ES, je en mesec.3. Odbor sprejme svoj poslovnik.Člen 4Predsednik Sveta je s tem sklepom pooblaščen, da imenuje pooblaščenca za podpis sporazuma v obliki izmenjave pisem, ki zavezuje Skupnost.V Bruslju, 19. decembra 2002Za SvetPredsednikM. Fischer Boel[1] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 1666/2000 (UL L 193, 29.7.2000, str. 1).[2] UL L 184, 17.7.1999, str. 23.--------------------------------------------------